અગાઉના લેખોમાં અમે જણાવ્યું હતું કે નાગરિક તરીકે આપણે પ્રોડક્ટ માટે યોગ્ય ભાવ ચૂકવવાની તૈયારી દર્શાવી નથી. ઉદાહરણ જોઇએ તો 2012માં કેટલાક વિસ્તારોમાં જમીનના ભાવ રૂ.15,000 પ્રતિ વાર હતો અને રૂ.1,200 પ્રતિ ફુટ બાંધકામ ખર્ચ હતો અને ~ 2600-2800 પ્રતિ ફુટ વેચાણ ભાવ હતો. છેલ્લાં 5-6 વર્ષમાં જમીનના ભાવ 3-4 ગણા વધ્યાં છે અને બાંધકામ ખર્ચ પણ લગભગ 40 ટકા વધ્યો છે. આ હિસાબે જોઇએ તો હાલમાં વેચાણભાવ રૂ.4,000 પ્રતિ ફુટ હોવો જોઇએ જેથી ડેવલપર નફો મેળવી શકે પરંતુ અમે જે સરવે કર્યો તેમાં લગભગ ~ 3000 પ્રતિ ફુટનો ભાવ ચાલે છે. આમ જો રો-મટિરિયલ મોંઘા હોય તો અંતિમ પ્રોડક્ટ કઇ રીતે મોંઘી નથી બની એ સ્વાભાવિક પ્રશ્ન છે.